
Haust 2014

Sunnudagur 14. desember 2014
Vegmóður mætti fyrir utan hjá Kalla og Írisi klukkan 11:00. Flestir gengu í sömu átt, stjóralausir, eftir göngustíg inn í Trjásafn Kópavogs. Hópurinn er svo vel agaður að hann skilaði sér allur í hús, þótt stjórinn hafi haldið sig heima með kvef og hæsi! Alla vega fengu félagar kakó og smákökur … já og brauð og fleira þegar í hús kom. Allir að sjálfsögðu í jólaskapi, hvað sem það nú er! Að minnsta kosti glaðir að hittast og spjalla saman.

„Vistmenn“: Íris, Kalli, Fanney Fjóla, Lóa Lind. Aðrir sem komu voru: Hannes, Ninna, Dolli, Lóló, Ingibjörg, Skarpi Ó. Valgerður, Guðrún Lára, Snorri, Valgerður Elín, Margrét Lára, Svana, Ásta María, Skarpi ekki Ó, Jónas Hilbert, Þorbjörg S. og Sævar.

Vor 2015

Sunnudagur 18. janúar 2015
Hittumst á Ægisíðunni í fyrstu göngu ársins í 6-7 gráðu frosti, en logni. Gengið á göngustígnum fram og til baka! Göngugarpar komu inn með rauðar kinnar og rauð nef. Allir vel búnir og þoldu kuldann vel. Síðan farið í kaffi til Ingibjargar, sem var mikið og kjarngott. Sátum og röbbuðum eitt og annað og skemmtum okkur vel. Gaman saman eins og alltaf.

Þeir sem mættu: Karl, Íris, Fanney Fjóla, Lóa Lind, Ninna, Þorbjörg S., Svana, Obba og að sjálfsögðu Ingibjörg.

Sunnudagur 8. febrúar 2015 - Þorri
Hittumst fyrir utan hjá Ástu Maríu í Berjarima. Fundið var hálkulaust svæði og gengið þar. Flensan farin að angra félagsmenn! Ásta María, húsráðandi, með hita og alles! Að hætta við þorramatinn var ekki inni í dæminu hjá henni. Það segir nú mikið um félagsskapinn. Jónasar Hilberts, Þorbjargar S. og fleiri var saknað. Við komum með „bland í poka“ en þessa fínu rófustöppu og gos fengum við hjá Ástu Maríu og síðan kaffi og súkkulaðiköku í eftirrétt. Við skemmtum okkur drottninga- og konunglega í spurningakeppninni ómissandi. Hún var ótrúlega fjörleg og þvílíkur áhugi á að vita svörin. Keppniskapið var ógurlegt og fjörið eftir því. Rosa gaman. Ástu Maríu er þakkað húsaskjólið og meðlætið.

Þeir sem mættu: Kalli, Fanney Fjóla, Lóa Lind, Ninna, Ingibjörg, Hörður, Þóró, Sólveig, Svana, Obba og að sjálfsögðu Ásta María.

Sunnudagur 19. apríl 2015
Félagar komu saman fyrir utan Vesturgötu 7 í þokkalegu veðri. Gengið í 101 upp og niður brekkurnar! Flestir voru áhugasamir um „götur bæjarins“ og gengu hliðargötur af miklum dugnaði. Allir skiluðu sér svo í hús hressir og fullir af súrefni. Sævar gekk úr Þverholtinu og ég (Obba) gekk út á stéttina og inn aftur! Skarpi, Jónas Hilbert og Þorbjörg komu að austan. Mjög góð mæting og fjör í kaffinu hjá stjóra, sem er varla frétt þegar félagar þessir hittast. Hlustuðum við á einsöng Þorbjargar, frá fermingu Jónasar Hilberts, við góðar undirtektir. Góður dagur með góðu og skemmtilegu fólki.

Þeir sem mættu: Þorbjörg S., Sólveig, Sævar, Ásta María, Ingibjörg, Svana, Ninna, Kalli, Lóa Lind, Fanney Fjóla, Íris, Jónas Hilbert, Berglind, Skarpi J. Þórólfur Hilbert, Hörður Hilbert og Obba stjóri.


Sunnudagur 17. maí 2015
Lokaganga Vegmóðs þetta vorið. Ákveðið að hittast við Esjurætur og fá sér hressingu í Esjustofu, á eftir. Hafði ég hringt fyrir nokkrum dögum og sagt að við værum velkomin, það yrði opnað klukkan 11:00. Þegar við komum var rigning og rok, en sól allt um kring! Tók liðið á rás upp einhverja brekku og bar sig vel. Gekk ég að Esjustofu … en allt í lok, lok og lás! Hvað gera menn þá? Einkasamkvæmi yrði um daginn og bara lokað = closed. Ég fór bara í hundana og bjó mig undir árás! Nú ákvað ég að gera eins og allir íslenskir stjórnmálamenn gera þegar þeim verður álíka á: “Ég segi bara af mér!“ Nei, ekki vildu félagar samþykkja það. Er ég farin að halda að starf mitt sé ekki eftirsóknarvert 😀 Var nú ákveðið að fara í bakarí í Mosó og fá okkur eitthvað í gogginn. Tóku flestir þvi bara vel og létu vel að stjórn! Ræðuna geymi ég þar til síðar! Vil ég þó þakka félögum ánægjulega samveru á liðnu „starfsári“ og óska þeim góðs og sólríks sumars.  Stjóri.

Þeir sem mættu: Ninna, Dolli, Kalli, Íris, Fanney Fjóla, Lóa Lind, Hannes, Þráinn, Svana, Ásta María, Skarpi, Jónas Hilbert, Þorbjörg S., Sævar, Hörður og ég (Obba).

Haust 2015

Sunnudagur 11. október 2015
Vegmóðsfélagar hittust fyrir utan Vesturgötu 7. Nokkrir boðuðu forföll á síðustu stundu en út að ganga fóru grjótharðar skvísur! Gengu þær um „götur (vestur)bæjarins“ og kíktu á höggmyndagarð og annan en hann var bara sorp! Ágætis veður og komu þær til baka fullar af súrefni. Síðan var kaffi hjá Obbu. Gunnar Már hringdi á meðan á kaffinu stóð og lét vita að hann og Telma væru búin að eignast annan strák. Óskuðum við þeim til hamingju með drenginn. Gaman. Síðan fór fram niðurröðun á kaffinu í vetur og verður því komið til skila til þeirra sem ekki voru viðstaddir! Þar með er vetrarstarf félagsins hafið.

Þeir sem mættu: Inga, Ásta María, Svana, Ninna, Berglind, Sólveig og Hörður.

Sunnudagur 22. nóvember 2015
Félagar Vegmóðs hittust við Laugardalslaug. Veður  ágætt, smá væta, logn en veður-breytingar í loftinu. Gengið var beint, í ½ hring og heilan hring! Eftirvænting í loftinu því kaffi var á eftir! Fólk hresst að vanda. Berglind og Þóró komu svo úr annarri göngu, rjóð og sæl. Sólveig í Bangkok en líklega á leið til „fílsunganna“. Hún er komin á ákvörðunarstað og allir glaðir! Þorbjörg upplýsti okkur um Petsamóferðina, sem Hilbert langafi tók þátt í. Verður það allt tekið saman og flutt á Þorrablótinu, eftir áramót. Hannes og litlu skvísurnar skemmtu sér við „innihjólið“ og við hin lyftumst upp á „gleðisviðið“ og töluðum og hlógum. Glæsilegt kaffiborð a la Svana. Girnilegt og gott. Aldrei of oft sagt: Gaman-saman!

Þeir sem mættu: Ingibjörg, Ninna, Kalli, Íris, Hannes, Fanney Fjóla, Lóa Lind, Obba, Skarpi „minn“, Jónas Hilbert, Þorbjörg, Berglind, Þóró,  Ásta María og að sjálfsögðu Svana.



Sunnudagur 13. desember 2015
Hittumst fyrir utan Kjarvalsstaði í sól, logni og frosti. Góð mæting. Gengið mislangt eins og venjulega. Gaman að Birna „frænka“ Skarphéðinsdóttir og Guðmundur komu í gönguna. Þegar inn var komið var stefnan tekin á kaffiteríuna og fengu margir sér heitt kakó með þeyttum rjóma, aðrir eitthvað annað eftir smekk! Það var ótrúlega vel mætt og Skarpi, Jónas Hilbert og Þorbjörg komu að austan í gönguna. Þau eiga „prik“ skilið fyrir mætingar! Félagar hressir og kátir að vanda. Ánægjuleg stund og gaman að minnast þess að Vegmóður var stofnaður árið 1968 og kallaðist þá Vegmóður og pundið. Fljótlega lagðist Pundið af þegar pundin stigu í stað þess að síga! Léttfeti var líka til um tíma en „þau“ voru of létt til að halda áfram!

Þau sem komu: Fanney Fjóla, Lóa Lind, Kalli, Íris, Ninna, Ingibjörg, Birna, Guðmundur, Sævar, Svana, Ásta María, Svana Birna, Obba, Skarpi, Jónas Hilbert og Þorbjörg. 

Vor 2016

Sunnudagur 31. janúar 2016 - Þorrablót Vegmóðs
Mæting fyrir utan hjá Ástu Maríu kl. 11:00. Eitthvað rosa kalt svo stjórinn fór bara inn og fylgdist ekki með göngumönnum, en einhverjir komu kaldir inn, s.s. þeir gengu! Félagar tíndust svo inn hljóðlátir, að vanda! Var svo sest að snæðingi og þorramat rennt niður, en spenna var í loftinu því spurningaleikurinn, a la Ásta María, var í uppsiglingu. Veit ekki hvort spennan var meiri í Berjarimanum eða á EM í handbolta karla í Póllandi, þar sem úrslit ráðast í dag. Alla vega var geysilegur hiti í mönnum er Ásta María las upp fyrstu spurninguna af tuttugu. Áður var skipað í lið og heilarnir byrjuðu að braka. Leikar fóru þannig að sigurvegarar urðu: „Team Everest“: Lóa Lind, Fanney Fjóla, Íris og Kalli! Númer tvö varð „Obbulið“ : Obba, að sjálfsögðu, Inga, Svana og Helena. Hin liðin urðu númer svo númer þrjú og fjögur! Í liði „Við vinnum“ voru Jónas Hilbert, Sólveig, Hörður og Skarpi og í liðinu „Beegees“ voru Birna og Guðmundur. Toppliðið vann með 17 stigum af 20 og lið númer tvö vann með 15 stigum. Reynt var að hafa af þeim eitt stig en vökul augu komu í veg fyrir það! Veit ekki hversu mörg stig lið 3 og 4 fengu! Skemmtum við okkur konunglega að vanda og stakk Skarpi upp á að við hefðum göngukaffi alltaf hjá Ástu María því andrúmsloft og stemming væri svo góð hjá henni. Veit ekki hvernig henni litist á það!  Gott var að fá sér kaffi og kökur eftir spennufall að leik loknum. Ásta María, kærar þakkir fyrir meðlætið og móttökurnar. Það er alveg ótrúlega gaman að „tapa sér“ í svona keppni! Gott fyrir líkama og sál. Það sannast enn og aftur að maður er manns gaman.
    
Þeir sem mættu: Svana, Kalli, Íris, Fanney Fjóla, Lóa Lind, Birna, Guðmundur, Ingibjörg, Sólveig, Hörður, Jónas Hilbert, Skarphéðinn, Þráinn, Helena, Svana Birna, Obba og að sjálfsögðu Ásta María.



Sunnudagur 6. mars 2016
Hittumst fyrir utan hjá Berglindi og Þóró í Breiðuvík. Gott veður, snjór á jörðu, sól og logn og svei mér þá vorlykt í lofti. Göngugarpa gengu niður í fjöru og kíktu á seli, sem voru ekkert mjög spenntir fyrir liðinu! Allir komu svo í kaffi til Berglindar og Þóró glaðir og með eplakinnar. Þegar inn var komið var sunginn afmælissöngur fyrir Þóró. Mikið var talað, hlegið og skellt sér á læri eins og venjulega. Afmælisveisla a la Berglind með þessum fínu glerdiskum a la Þóró! “Bauni = tengt við innflutning á baunum frá Danmörku. Kom fram sem niðrunarorð í lok 19. aldar. Lo. baunskur eða baunverskur!” Þá höfum við það.

Þau sem mættu: Ninna, Ingibjörg, Kalli, Íris, Fanney Fjóla, Lóa Lind, Obba, Þóró, Berglind, Ásgeir Hilbert, Sólveig og Hörður.

Sunnudagur 17. apríl 2016
Við hittumst í Blesugróf fyrir framan hús Kalla og Írisar. Dularfullt veður. Ætlar að verða sól, nei … það koma stórir dropar sem verða að hagli og kalt eftir því. Hálfgert gluggaveður. Leiðinda veður á landinu, enda Sumardagurinn fyrsti á fimmtudaginn nk.! 🌝 Já, þetta með „túrhestana“... þvældust þeir eitthvað fyrir fólki?! Hvað um það Vegmóðir létu vel af sér, sérstaklega er inn var komið í kaffi og þetta fína meðlæti. „Kjálkarnir“ æfðir samviskusamlega og hláturtaugar kitlaðar.

Þeir sem mættu: Kalli, Íris, tvær á hjólum Fanney Fjóla og Lóa Lind, Sævar, Ninna, Dolli, Svana, Ásta María, Þráinn með tvo ferfætlinga og Obba.

Sunnudagur 29. maí 2016
Lokaganga Vegmóðs, þetta vorið, var haldin í nágrenni við sumarbústað Valgerðar og Skarpa, skammt frá Iðu. Þau alhörðustu fóru í göngu, en hinir fóru í „pallagöngu“ eða sátu og horfðu á útsýnið. Veður var ljómandi gott. Sólarlaust en hlýtt og logn. Frábær staður og sannarlega hægt að samgleðjast fjölskyldunni með sumarhúsið og umhverfið. Meðlæti gott að vanda og hlýtt viðmót heimafólks, við hin vorum svo sem ekkert slæm heldur! Gleðilegt sumar.
​
Feðgarnir Þráinn og Gunnar Már mættu kl. 11:00 en við hin kl. 13:00 eins og planað var. Ég vissi ekki að þeir væru svona áhugasamir að mæta! Aðrir sem mættu voru: Ninna, Dolli, Kalli, Íris, Fanney Fjóla, Lóa Lind, Hanna, Sævar, Hörður, Obba, Svana, Ásta María ásamt Valgerði, Skarpa Ó., Valgerði Elínu og Margréti Láru.
[bookmark: OLE_LINK1]

Sunnudagur 16. október 2016
Við hittumst fyrir utan hjá Ingibjörgu á Ægisíðunni og gengið að Lambhaga! Veðrið gat ekki verið betra, logn og útsýnið út á sjó og sker var ólýsanlegt.  Fjaran var rannsökuð, grásleppukofarnir skoðaðir og félagar nutu blíðunnar og samverunnar út í æsar. Síðan var haldið í þetta fína kaffi og með því hjá Ingibjörgu og glaðst yfir fyrsta göngudegi vetrarins. Dagskrá vetrarins komin í höfn! ☺

Mæting: Kalli, Íris, Fanney Fjóla, Lóa Lind, Ninna, Þráinn, Þorbjörg S., Jónas Hilbert, Skarpi, Hörður, Svana, Obba og að sjálfsögðu Ingibjörg.



Sunnudagur 12. nóvember 2016
Félagar hittust við Laugardalslaugina, hefði alveg eins geta verið ofan í, það rigndi svo mikið! Alla vega fengu flestir súrefni í skrokkinn og ekki var kalt. Farið var í kaffi og með því til Svönu. Gaman að hittast, það rættist betur úr mætingunni en á horfðist og var það vel. Alltaf gaman að gantast saman og  hlæja með góðum. Sunginn var afmælissöngur fyrir Guðjón Karl, en hann var í símanum. 

Þeir sem mættu: Sólveig, Jónas Hilbert, Þorbjörg S., Skarpi, Hörður, Ingibjörg, Ninna, Ásta María, Þráinn, Obba og að sjálfsögðu Svana.

Sunnudagur 11. desember 2016
Vegmóðsfélagar hittust við Kjarvalsstaði í grenjandi rigningu og roki. Sumir fóru einn hring kringum Kjarvalsstaði en a.m.k. fóru tvær tvo hringi. Þá var bara að skella sér í kaffi, kakó og meðlæti. Kokkurinn veikur en „þjónninn“ stóð sig með prýði. Vildi allt fyrir okkur gera. Enduðum með að skella borðum saman svo við sátum við eitt langborð. Gaman að vera saman. Enn og aftur: “Maður er manns gaman“. - Þegar ég skrifa þetta í eftirmiðdaginn er komin uppstytta og sést til sólar!

Þeir sem mættu voru: Jónas Hilbert, Þorbjörg S., Skarphéðinn Hilbert, Agnes vinkona Þorbjargar, Hörður, Obba, Svana, Ásta María, Ninna, Ingibjörg, Kalli, Íris, Fanney, Lóa og Þráinn.

Vor 2017

Sunnudagur 29. janúar 2017
Þorrablót Vegmóðs hjá Ástu Maríu og Svönu Birnu. Komum saman í Gufuneskirkjugarði í frosti og dálitlum vindi. Frekar var kalt. Harðjaxlarnir gengu um í garðinum og komu svo í Berjarima. Þegar komið var í hús var mikil spenna í loftinu, framundan var SPURNINGAKEPPNIN „með stóru“! Máttum varla vera að því að gúlpa í okkur súrmatinn, þvílík var spennan! Ásta María var spurningastjóri. Hávaðinn og lætin voru svo mikil að erfitt var stundum að heyra spurningarnar. Skipt var í 5 lið og keppnisskapið  alveg að fara með okkur. Fór svo að allir voru jafnir, s.s. jafn gáfaðir! Nei, það er sennilega ekki rétt munað hjá mér! Á svo erfitt með að sætta mig við það að Kalli og co vinni alltaf, einnig núna. Það er eitthvað við hornið í eldhúsinu sem þarf að skoða. Er að hugsa um að sitja þarna næst! Við í „Gleraugnaliðinu“ kærðum Ora-útkomuna hjá okkur og er málið í höndum dómara! Satt er að við skemmtum okkur konunglega og frábært hjá Ástu Maríu að hafa þessa keppni og hýsa þetta óarga lið! Börnin virtust kunna vel við sig og voru á fullu! Bara reglulega gaman og mikið fjör. Takk Ásta María.

Þeir sem í þorramatinn komu, voru: Kalli, Íris, Fanney Fjóla, Lóa Lind, Gunnar Már, Telma, Sesselja Sól, Þráinn Máni, Gunnar Stormur, Þráinn, Ninna, Ingibjörg, Obba, Þóró, Hörður, Svana, Svana Birna, Marin, vinur Ástu Maríu og auðvitað hún sjálf. 😀

E.s. Ásta María saknaði Skarpa Hilberts og co.​



Dómsmálið um ORA
Þorrablót Vegmóðs 2017

Niðurstöður dóms nr. 25. samkv. 45 grein laga … 
Gleraugnaliðar verða að sætta sig við það að Ora er latneskt orð sem merkir strönd eða strandlína, bla bla bla. Breytast stigin ekkert hjá Gleraugnaliðinu og er lið Numero Uno (Kalli, Íris og co) sigurvegarar og International liðið (Svana María, Svana Birna og Marin), nr. tvö.
Þannig fór nú það og verða Gleraugnaliðar að sætta sig við þetta, þótt undir kraumi!

Gert 30. janúar 2017
Jón Jónsson,
dómara dómari

Sunnudagur 19. febrúar 2017
Hittumst hjá Gerðarsafni í Kópavogi. Veður var gott, smá úði en logn. „Kettirnir“ gengu sínar eigin leiðir og komu síðar hressir í Garðskálann í Gerðarsafni. Hafði ég rænu á að næla í þrjú borð og var þeim smellt saman fyrir okkur. Það getur stundum verið gott að ganga bara stutt! Þetta er greinilega vinsæll staður og ekki svo stór. Gerðu flestir matnum góð skil og undu glaðir við sitt. Alltaf er jafn ánægjulegt að fylgjast með Fanneyju Fjólu og Lóu Lind. Er eiginlega alveg sama hvað þær eru að bardúsa! Gaman saman eins og venjulega.

Þeir sem mættu: Skarpi, Jónas Hilbert, Þorbjörg S., Agnes vinkona hennar, Svana, Ásta María, Marin, Þráinn, Karl Óskar, Íris, Fanney Fjóla, Lóa Lind, Hörður og Obba.

Sunnudagur 12. mars 2017
Hittumst fyrir utan hjá Berglindi og Þóró. Allsæmilegt vetrarveður og útsýni gott. Félagar „gengu“ sér til heilsubótar og komu hressir inn. Boðið var upp á þetta líka fína afmæliskaffi hjá Þóró (50 ára um daginn) og Berglindi. Mikið og margt var rætt og vinsælast að ræða „samræmdu prófin í 9. og 10. bekk“, loka eða ekki loka Silfru, „þann ósnertanlega“ sem bakar bleikar kökur og um „kennara og eldri borgara“ sem eru að setja landið á hausinn, rétt einu sinni enn. Var líka slegið á létta strengi. Bara reglulega gaman.

Þeir sem mættu: Berglind, Þóró, Ásgeir Hilbert, Sólveig, Obba, Sævar, Svana, Ásta María, Marin, Ingibjörg, Kalli, Íris, Fanney Fjóla, Lóa Lind, Þráinn, Skarphéðinn Óskars., Valgerður og Jóhannes Þórólfur.

Sunnudagur 28. maí 2017 - Vorganga Vegmóðs
Komið var saman fyrir austan í sumarbústað Írisar og Kalla. Ekta íslenskt veður, rigning, logn, blíða og sást til sólar. Löng, stutt og engin ganga. Þeir sem gengu „græddur mest“ því hreyfing er góð. Það voru afmælisóskir út og suður og útskrift hjá Fanneyju Fjólu og Lóu Lind, en þær byrja í grunnskóla í haust. Þessi líka forláta gula og rauða „gelkaka“ var útskriftarkakan. Var svo boðið upp á tómatsúpu og brauð og síðar ostaköku og kaffi. Nammi namm. Verstur var þó hraðinn á átinu á tómatsúpunni, vegna djúpu diska fæðar!, sem kom í ljós að var á misskilningi byggður! Rosa stuð á félögum og skemmtu þeir sér út í eitt. Þökkum  fyrir góðgerðirnar og hlýjar og frábærar móttökur. Stjórinn ætlaði að segja nokkur orð en það var gjörsamlega ómögulegt að komast að. Vantar hann þó ekki raddstyrk en það varð aldrei þögn til að láta í sér heyra! Ég hef nú í huga að segja af mér … nei, það passaði eitthvað svo vel að skrifa þetta! Nei, ég hef nú í huga að láta í mér heyra í haust og athuga þá stöðuna á félögum. Ég verð nú að fara að setja punkt, en vil þakka ykkur samveruna í haust, vetur, vor og sumar. Hafið það gott þar til við sjáumst á ný.

Obba, svo til alsráðandi.😀

Ja, nú reynir á að muna nöfn þeirra sem mættu, en mjög margir létu sjá sig. Þeir sem mættu voru: Ninna, Dolli, Egill, Ásrún, Ingibjörg, Gunnar Már, Thelma, Sesselja Sól, Þráinn Máni, Gunnar Stormur, Þráinn, Guðrún Lára, Valgerður Elín, Margrét Lára, Svana, Ásta María, Marin, Obba, Sólveig, Skarphéðinn Hilbert, Jónas Hilbert, Þorbjörg S., Hörður Hilbert, Sævar, Obba og að sjálfsögðu húsráðendur Íris, Kalli, Fjóla Fanney og Lóa Lind.

Es. 
Er ekki alveg viss að ég muni rétt nafnið á kærustunni hans Egils!
Ég taldi 29 manns, með fjölmennari vorgöngu síðustu árin.
Ég verð að fá smá hjálp ef einhver getur bætt um betur: Það vantar mynd af Þorbjörgu minni, en hún tók myndir fyrir mig, en ég hafði ekki rænu á að hafa hana á mynd. Ef einhver á þá mætti skella henni í hópinn!

Stjórinn sem er aðeins farinn að ryðga.

Haust 2017

Sunnudagur 10. desember 2017
Vegmóðsfélagar hittust fyrir utan Kjarvalsstaði í frosti og kulda svo beit í kinnar. Logn var og fallegt gluggaveður. Þeir hraustustu gengu meira en bara inn í kaffi, sem var bara nóg fyrir suma. Allir kátir og glaðir að hittast loks eftir smá hlé, en í október og nóvember var ekki gengið. Ég verð að segja að ánægjulegt var að sjá hversu margir mættu. Skemmtum okkur eins og okkur einum er lagið.

Þeir sem komu: Ninna, Ingibjörg, Þráinn, Kalli, Íris, Fanney Fjóla, Lóa Lind, Gunnar Már, Þráinn Máni, Gunnar Stormur, Svana, Ásta María, Nicolae Marin Brumar, Obba, Skarphéðinn I., Þorbjörg, Þóró, Berglind, Sólveig og Hörður.

Vor 2018

Sunnudagur 28. janúar 2018
Hittumst hjá Ástu Maríu og gengu sumir en aðrir ekki, nema upp til hennar! Var nú þorra blótað og gekk það hratt fyrir sig. Fengum við svo kökur og nammi í boði hússins. Frábært. Litli kútur, hann Óskar Elí, stal nú alveg athyglinni og brosti framan í flesta. Spennan í loftinu var mikil vegna væntanlegrar spurningarkeppni. Sigurvegari varð liðið 2 og ½, skýring = Svana og Þóró = 2, Helena og Svana Birna voru hálfar! Mjög svo dularfullar spurningar, ekki fyrir hvern sem er! Allt endaði þetta í góðu, as usual. Gott að nota heilabúið svona annað slagið. Alltaf notalegt að koma í Berjarimann til Ástu Maríu. Fóru svo Vegmóðir glaðir og saddir til síns heima.

Þeir sem mættu: Obba, Hörður, Þóró, Sólveig, Óskar Elí, Ninna, Skarphéðinn Ó., Valgerður, Ingibjörg, Kalli, Íris, Fanney Fjóla, Lóa Lind, Þráinn, Svana, Helena, Svana Birna, Marin og Ásta María.

Sunnudagur 25. febrúar 2018
Vegmóðsfélagar hittust á Kjarvalsstöðum. Úti var rok og rigning og ekki hundi út sigandi. Okkur leið hins vegar ljómandi vel á veitingastaðnum og horfðum á veðrið! Við kunnum greinilega vel við okkur á þessum stað og svo er gott að fá bílastæði. Skemmtum okkur með sögum af músum, köttum og því um líkt. Það var "gaman saman" eins og venjulega. Systurnar Fanney og Lóa eru orðnar hagvanar og kunna greinilega vel við sig á staðnum!
Þeir sem mættu: Ninna, Kalli, Íris, Fanney Fjóla, Lóa Lind, Obba, Skarphéðinn, Hörður, Svana og Ásta María.

Sunnudagur 18. mars 2018
Vor var í lofti er við hittumst á Ægisíðunni í upphafi göngu! Þau sem halda uppi heiðri klúbbsins með göngu eru Kalli, Íris, Fanney Fjóla og Lóa Lind. Við hin önduðum að okkur sjávarloftinu í dálítilli fjarlægð! Stjórinn lét nægja að paufast upp til Ingu með aðstoð herra Harðar! Fengum við svo veitingar a la Ingibjörg sem runnu ljúffengar niður í maga. Svo voru rifjaðar upp gamlar og skemmtilegar minningar, sem Ásta María sagði fyrir nokkuð löngu að væru alltaf sömu brandararnir en við hlægjum alltaf jafn mikið! Það bætast nú alltaf í hjá félögum þessum fleiri og fleiri brandarar og mest af þeim sjálfum!

Þeir sem mættu: Kalli, Íris, Fanney Fjóla, Lóa Lind, Ninna, Valla, Skarpi Ó. Hörður, Obba og Ingibjörg, húsmóðirin sjálf.

Sunnudagur 29. apríl 2018
Hittumst fyrir utan hjá Írisi og Kalla. Sumir gengu en aðrir gengu ekki. Þau sem gengu fóru að athuga hvort sumarið færi ekki að koma. Skoðuðu trjágróður og fleira fínt og komu svo í kaffi. Þetta með sumarið er eitt ? enn! Gott að fá sér kaffi og ljúffengar góðgerðir sem voru allar „vegan“. Kalli var alveg með þetta á hreinu! Félagar bara hressir miðað við aldur og fyrri störf og alltaf stutt í glens og hlátur.

Þeir sem mættu, voru: Ninna, Dolli, Ingibjörg, Þráinn, Valgerður, Svana, Ásta María, Marin, Þóró, Obba og heimilisfólk, Íris, Kalli, Fanney Fjóla og Lóa Lind.

Sunnudagur 13. maí 2018
Vorganga Vegmóðs var í Litlu Hlíð (úti og inni!), sumarbústað Valgerðar og Skarphéðins Ó. Þvílík dýr, þvílík dásemd. Sól, léttskýjað og tveggja tölu hiti! „Húsið er draumur sérhvers manns“, með guðdómlegu útsýni. Fyrst var gengið, svo kaffi og svo gengið aftur = afturganga! Þetta mæltist vel fyrir. Setið var úti í sólinni en börnin og nokkrir „gamlir“ léku sér í búaleik, fótbolta o.s.videre. Bornar voru fram góðar og heilsusamlegar góðgerðir, sem runnu ljúft niður. Takk, takk.

Þar sem Vegmóður verður 50 ára í haust var rætt um að halda upp á afmælið með einhverjum hætti. Það kemur í ljós með haustinu, en fyrst njótum við sumarsins hvert upp á sinn máta.
​
Þeir sem mættu, voru: Ninna, Dolli, Ingibjörg, Kalli, Íris, Fanney Fjóla, Lóa Lind, Þráinn, Gunnar Már, Þráinn Máni, Gunnar Stormur, Skarphéðinn Ó., Valgerður, Guðrún Lára, Snorri, Valgerður Elín, Margrét Lára, Svana, Ásta María, Marin, Obba, Skarphéðinn Hilbert, Jónas Hilbert, Þorbjörg S., Þórólfur Hilbert og Hörður Hilbert.



Haust 2018

Sunnudagur 9. desember 2018
Gönguklúbburinn Vegmóður orðinn 50 ára. Haldin var veisla hjá Kalla, Írisi og dætrum. Ágætlega var mætt, en fáir gengu. Sest var að þvílíkum kræsingum og stal tertan senunni, með mynd af Ástu, Óskari og Guðjóni Karli. Góð mynd og vekur upp góðar minningar. Það er alveg magnað hvað við getum talað mikið saman og nokkur búin að vera saman í klúbbnum í 50 ár! Notalegt að sitja og horfa á jólaljósin og jólaskreytingarnar og drekka súkkulaði með rjóma! Kærar þakkir til íbúa þessa krúttlega jólahúss, fyrir veitingar og hlýlegar móttökur.

Ingibjörg, Ninna, Dolli, Þráinn, Skarpi Ó., Valgerður, Snorri, Valgerður Elín, Margrét Lára, Svana, Obba, Hörður ásamt húsráðendum Írisi, Kalla, Fanneyju Fjólu og Lóu Lind.

Vor 2019

Sunnudagur 20. janúar 2019 
Vegmóðsfélagar komu saman við Kjarvalsstaði í fyrsta sinn á árinu 2019. Sumir gengu á hvítri jörð á Klambratúni, en aðrir læddust á tánum, eins og „dvergarnir í Mjallhvíti“, inn á Kjarvalsstaði. Þar var hlýtt og gott og hafði verið gerð smá breyting í salnum sem gerði hann ótrúlega „kósý“! Gerðum við meðlætinu góð skil og töluðum um allt og ekkert og félagar nutu samverunnar eins og alltaf. Hvar var Valgerður!? Þorrablótið verður „as usual“ hjá Ástu Maríu og Marin, sunnudaginn 17. febrúar nk. Verður betur kynnt síðar. Nú er málið að fara að rifja upp (ekki hey!) og muna það sem maður les! Auðvitað verður spurningakeppni a la Ásta María. Alltaf jafn gaman saman!

Vegmóðsfélagar sem mættu, voru: Obba, Þórólfur Hilbert, Berglind, Hörður Hilbert, Sævar, Svana, Ásta María, Marin, Ninna, Dolli, Ingibjörg, Kalli, Íris, Fanney Fjóla og Lóa Lind.

Sunnudagur 17. febrúar 2019 
Þorrablót Vegmóðs

Spurningakeppnin á sínum stað og allir búnir að undirbúa sig vel og keppni æsispennandi. Eftir endurtalningu vann „Vinningsliðið“ en það voru Skarpéðinn Hilbert, Hörður Hilbert, Jónas Hilbert og Þorbjörg S. Í öðru sæti var liðið „Þórólfur“ en það voru Ingibjörg, Svana, Ninna og Þóró. Kalli, Íris, Marin, Lóa Lind og Fanney Fjóla ráku lestina, aldrei þessu vant.

Söknuðum Obbu formanns :(

Þeir sem mættu: Ingibjörg, Svana, Ninna, Þóró, Kalli, Íris, Marin, Svana Birna, Lóa Lind, Fanney Fjóla, Hörður Hilbert, Jónas Hilbert, Skarphéðinn Hilbert og Þorbjörg S. og að sjálfsögðu Ásta María.

(Skrifin koma frá Ástu Maríu að þessu sinni)

Sunnudagur, 17. mars 2019 
Við hittumst fyrir utan hjá Ingibjörgu á Ægisíðu í þessu ljómandi veðri.  Farið niður í fjöru og gengið á göngustígnum. Nokkrir gengu bara upp og niður tröppur og stiga og létu það gott heita. Síðan var „sögustund“ og svei mér þá það voru nokkrar nýjar sögur sem fylgdu með! ... og það var hlegið og hlegið. Þetta var bara alveg dúndrandi skemmtileg samkunda. Ingibjörg var með þetta fína meðlæti, eins og hennar er vani. Í dag hefði Bói orðið 86 ára. Maður verður hugsi þegar maður minnist látinna félaga, en svona er þetta bara. - Ákveðið var að ganga ekki í apríl en í maí verður farið til Völlu og Skarpa í bústaðinn þeirra. Sú ferð verður auglýst betur síðar.

Þau sem mættu, voru: Kalli, Íris, Fanney Fjóla, Lóa Lind, Sesselja Sól, Þráinn Máni, Gunnar Stormur, Svana, Ninna, Skarphéðinn Ó., Valgerður, Þóró, Obba og að sjálfsögðu Ingibjörg húsráðandi.

Sunnudagur, 26. maí 2019 
Vorganga Vegmóðs … það er nú það. Vegna veðurs var gefið göngufrí og sólin sleikt á pallinum í Litlu-Hlíð, hjá Skarpa og Valgerði. Vel var mætt og setið var úti allan tímann og tínt í sig góðgæti. Það er alltaf jafn gaman og margt um að tala þegar hópur þessi hittist. Veður var mjög gott og notalegt að sitja svona úti og anda að sér sveita-súrefni. Yngsta mannfólkið skemmti sér í heita pottinum á meðan litli pollinn skvetti vatni á nokkra bíla s.s þvottur! Afskaplega ánægjulegur og skemmtilegur dagur í sól og blíðu. Kærar þakkir til húsráðenda Skarpa Ó. og Valgerðar.

Þeir sem mættu, voru: Ninna, Dolli (hann átti afmæli), Þráinn, Kalli, Íris, Lóa Lind, Fanney Fjóla, Guðrún Lára, Snorri, Valgerður Elín, Margrét Lára, Elín Birna, Pálmi, Lára Sóllilja, Aron Skarphéðinn, Svana, Ásta María, Marin, Obba, Skarphéðinn Hilbert, Jónas Hilbert, Þorbjörg, Þórólfur Hilbert, Hörður Hilbert og að sjálfsögðu ábúendurnir Skarphéðinn Ó. og Valgerður.

Haust 2019

Sunnudagur 20. október 2019
Fyrsta ganga haustsins var á Klambratúni í mildu veðri, nokkrir dropar til að byrja með, en svo fór að rigna. Vegmóðsfélagar voru þá komnir inn á Kjarvalsstaði og sátum að snæðingi. Það virðist alltaf vera jafn gaman í Vegmóði, því margir mættu með sitt góða skap. Fljótt var farið yfir vetrardagskrána, held að það hafi tekið mínútu! Svona eiga sýslumenn að vera! Nýr félagi bættist í Vegmóð, Óskar Elí Guðmundsson, 2ja ára. Bjóðum við hann velkominn. Var bara létt í mönnun og virtust þeir ánægðir með endurfundinn.

Þeir sem mættu: Svana, Ásta María, Marin, Ingibjörg, Ninna, Dolli, Kalli, Íris, Fanney Fjóla, Lóa Lind, Þóró, Berglind, Sólveig, Óskar Elí, Hörður og Obba.

Sunnudagur 24. nóvember 2019 
Veður ljómandi gott, stilla og við frostmark er við hittumst fyrir utan Mánatún 1, hjá Svönu. Spræka liðið gekk um í nágrenninu, en hinir „minna sprækir“ komu sér upp til Svönu. Það er alltaf svo gaman að koma saman!  Sá yngsti, Óskar Elí 2ja ára, en sá elsti, Ninna að verða 90 ára á næsta ári. Allt small þetta vel saman í notalegu íbúðinni hjá Svönu, sem lagði á borð fyrir okkur ljúffengt meðlæti. Takk.

Þeir sem mættu: Obba, Skarpi, Jónas Hilbert, Þóró, Berglind, Ásgeir Hilbert, Óskar Elí, Hörður, Ninna, Ingibjörg, Kalli, Íris, Fanney Fjóla, Lóa Lind, Ásta María, Marin og að sjálfsögðu húsfrúin Svana.



Sunnudagur 15. desember 2019
Vegmóðsfélagar hittust í Firði, í Hafnarfirði, í bakaríinu og fengu sér góðgæti. Úti var frost og kuldi, en það er bara Ísland. Að þessu sinni byrjuðum við í bakaríinu og síðan fóru þau allra hressustu út í Jólaþorpið og þrömmuðu þar um. Við fórum að velta henni Grýlu fyrir okkur og komumst að ýmsu. Hún átti t.d. þrjá menn, en át þann fyrsta. Hún var kristin, kaþólsk, marga syni átti hún en við fundum ekki nema eina dóttur, hana Leiðindaskjóðu. Hún flengdi a.m.k. synina og Leppalúða með vendi en engar upplýsingar höfðum við um dóttur eða dætur hennar. Við þurfum að „gúgla“ betur. Maður fékk nú aðeins „jóla, jóla“, hvað svo sem það er, en hressandi var að bregða sér af bæ í næsta bæ!

Nokkur afföll voru í klúbbnum vegna lasleika félagsmanna, en þeir sem mættu voru: Kalli, Íris, Fanney Fjóla, Lóa Lind, Þráinn, Svana, Obba, Hörður, Óskar Elí, Sólveig, Berglind og Þóró.
Vor 2020

Sunnudagur 26. janúar 2020
Þorrablót Vegmóðs var haldið hjá Ástu Maríu og Marin í Berjarima. Mættir voru göngugarpar og innipúkar. Allir sælir og sáttir og skiluðu sér í hús. Veður íslenskt, slydda og síðan sól og birta. Göngugarpar komu sælir eftir gönguna og súrefnisinntökuna. Rúmlega kl. 12:00 var farið að snæða þorramatinn og sumir fengu ekki nóg af þurrkaða svíninu frá Barcelona! sem Marin bauð uppá. Á eftir bauð Ásta María upp á súkkulaðiköku, „uppköku“ og konfekt. Engar spurningar voru í þetta sinn (allir spældir, búnir að fylgjast með fréttum og lesa blöðin til að slá Kalla og Skarpa út). Nú var Nafna-bingó og unnu þeir Kalli og Skarpi. Fengu báðir verðlaun. Hvað annað! Síðan var keppni í að ráða Vísnagátur og kom ég sjálfri mér á óvart og bar þar sigur úr býtum! Heiður voru mín verðlaun og var ég meira en ánægð með það. Mikil ánægja var með þorrablótið og má hún Ásta María eiga mikið hrós fyrir að bjóða okkur heim til sín ár eftir ár. Takk fyrir kæra Ásta María og Marin.

Þeir sem mættu voru: Skarpi, Jónas Hilbert, Þóró, Berglind, Ásgeir Hilbert, Óskar Elí, Sólveig, Hörður, Obba, Kalli, Íris, Lóa Lind, Fanney Fjóla, Þráinn, Ninna, Ingibjörg og heimilisfólk Ásta María, Marin og Svana Birna.

Sunnudagur 23. febrúar 2020
Hittumst fyrir utan og inni hjá Írisi og Kalla. Þeir hressu fengu sér smá súrefni í kroppinn í vetrarveðri, snjó og kulda, en „innipúkarnir“ heldu sig inni og leið ljómandi vel. Kalli setti fundinn og sagði hann tilefnið vera að Óskar Þorkelsson hefði fæðst þennan dag fyrir 114 árum. Ásta María er ekki alveg eins gömul en hún á afmæli í dag eins og margir fleiri! Sungum við afmælissönginn fyrir Ástu, en hún var fjarri góðu gamni. Það var létt yfir Vegmóðfélögum og bunuðu sögur og frásagnir út úr flestum félagsmönnum. Skemmtum við okkur konunglega á konudaginn! Var síðan drukkið kaffi með frábæru meðlæti, þessari líka flottu tertu. Boðið var líka upp á rjómabollur með súkkulaði og rjóma í tilefni Bolludagsins, á morgun, og síðast en ekki síst fengum við heimabakað brauð með fínu áleggi. Kærar þakkir til Írisar, Kalla, Lóu Lindar og Fanneyjar Fjólu fyrir góðgætið og skemmtilega móttöku.

Þeir sem mættu í dag: Ninna, Dolli, Inga, Skarphéðinn Ó., Valgerður, Þráinn, Obba, Þóró, Sólveig, Óskar Elí, Hörður og Sævar, auk þess heimamenn Íris, Kalli, Lóa og Fanney.




Bls. 7 af 7
